Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS  
Iepirkuma komisijas   
2025. gada 18.jūnija sēdē

**Iepirkuma procedūras**

**“Rūpnieciskas elektriskās krāsns, kas paredzēta metālu termiskai apstrādei,**

**piegāde un uzstādīšana”**

Identifikācijas Nr. RS/2025/37

**NOLIKUMS**

**Rīga  
2025**

**I VISPĀRĪGĀ INFORMĀCIJA**

1. **Iepirkuma priekšmets, procedūras veids un paredzamā līguma cena**
   1. Iepirkuma priekšmets – rūpnieciskas elektriskās krāsns, kas paredzēta metālu termiskai apstrādei, piegāde un uzstādīšana,saskaņā ar Pasūtītāja izstrādāto tehnisko specifikāciju.
   2. CPV kodi: 42300000-9 - Rūpnīcu vai laboratoriju krāsnis, dedzinātavas un cepeškrāsnis;42330000-8 - Metālkausēšanas krāsnis.
   3. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
   4. Iepirkuma paredzamā līguma cena: 52 690,00 EUR, neieskaitot PVN.
2. **Iepirkuma identifikācijas numurs:** iepirkuma identifikācijas numurs – RS/2025/37.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”

Reģ. Latvijas Republikas Komercreģistrā ar Nr. 40003619950

Juridiskā adrese: Kleistu iela 28, Rīga, LV-1067

Biroja adrese: Vestienas iela 35, Rīga, LV-1035

Tālr. 67104800.

1. **Pasūtītāja kontaktpersona:**

Alena Kamisarova, tel. +371 67104791, e-pasts – [alena.kamisarova@rigassatiksme.lv](mailto:alena.kamisarova@rigassatiksme.lv), un

Māra Volkova, tel. +371 67104863, e-pasts – [mara.volkova@rigassatiksme.lv](mailto:mara.volkova@rigassatiksme.lv).

1. **Pretendenti**
   1. Iepirkuma procedūrā (turpmāk – iepirkums) var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto pakalpojumu sniegšanu, kā arī slēgt iepirkuma līgumu ar tajā minētajiem noteikumiem.
   2. Pretendentiem ir tiesības apvienoties apvienībā un iesniegt kopīgu piedāvājumu.
   3. Gadījumā, ja pretendentu apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
   1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
   2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot Komisijai vai elektroniski parakstītu nosūtot uz e-pasta adresi [sekretariats@rigassatiksme.lv](mailto:sekretariats@rigassatiksme.lv).
   3. Ja piegādātājs ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
   4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
   1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier>.
3. **Piedāvājuma noformēšana**

8.1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.

8.2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.

8.3. Iepirkuma piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.

8.4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkumā, kā arī katras personas atbildības apjomu.

8.5. Piedāvājumā iekļautajiem dokumentiem jāatbilst Dokumentu juridiskā spēka likuma, Elektronisko dokumentu likuma, kā arī un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” un Ministru kabineta 2005.gada 28.jūnijā noteikumu Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām prasībām”.

1. **Piedāvājumu iesniegšanas un atvēršanas vieta, datums, laiks un kārtība**

9.1. Iepirkuma piedāvājumi jāiesniedz **līdz 2025. gada 14. jūlija plkst.15.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:

9.1.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī iepirkuma sadaļā ievietotās formas;

9.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

9.2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.

9.3. Sagatavojot piedāvājumu, pretendents ievēro, ka:

9.3.1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;

9.3.2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.

9.4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.

9.5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.

1. **Piedāvājuma derīguma termiņš**

10.1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.

10.2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.

1. **Piedāvājuma sastāvs**
   1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
      1. pieteikuma, kas sagatavots atbilstoši 1. pielikuma paraugam;
      2. pretendenta atlases dokumentiem, kas sagatavoti atbilstoši iepirkuma procedūras nolikuma 18. punktā noteiktajām prasībām;
      3. Tehniskā piedāvājuma, kas sagatavots saskaņā ar nolikuma 2. pielikumu un atbilstoši 19.1. punkta prasībām.
      4. Finanšu piedāvājums, kas sagatavots saskaņā ar nolikuma 3. pielikumu un atbilstoši 19.2. punkta prasībām.
2. **Piedāvājuma apjoms**
   1. Piedāvājumu pretendents ir tiesīgs iesniegt par visu iepirkuma priekšmetu kopumā. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets** 
   1. Piegādātājam jāveic rūpnieciskas elektriskās krāsns (turpmāk arī – Iekārta), kas paredzēta metālu termiskai apstrādei, piegāde, uzstādīšana un testēšana, kā arī jānodrošina Pasūtītāja personāla (4 (četru) darbinieku) apmācības (turpmāk arī – Darbi), kas atbilst prasībām, kas noteiktas iepirkuma procedūras nolikumā.
   2. Iekārtas prasību apraksts un darbu veikšanas kārtība ir norādīta Tehniskajā specifikācijā – Tehniskā piedāvājuma formā (2. pielikums). Nepieciešamības gadījumā, detalizētāku informāciju par Iekārtas piegādes nosacījumiem un kārtību var saņemt, sazinoties ar Infrastruktūras daļas Tehnisko pakalpojumu nodaļas vadītāju Konstantīnu Šaļnovu, tālr. 26494111, e-pasts: [konstantins.salnovs@rigassatiksme.lv](mailto:konstantins.salnovs@rigassatiksme.lv) (līdz 27. jūnijam) vai Specializēto remontdarbnīcu vadītāju Māri Ozoliņu, tālr. 25729975, e-pasts: [maris.ozolins@rigassatiksme.lv](mailto:maris.ozolins@rigassatiksme.lv) (sākot no 30. jūnija) .
   3. **Pirms piedāvājuma sagatavošanas pretendentiem obligāti jāveic uzstādīšanas vietas apskate, iepriekš vienojoties par apskates laiku** ar Pasūtītāja kontaktpersonu - Infrastruktūras daļas Tehnisko pakalpojumu nodaļas vadītāju Konstantīnu Šaļnovu, tālr.: +371 26494111, e-pasts: [konstantins.salnovs@rigassatiksme.lv](mailto:konstantins.salnovs@rigassatiksme.lv) (līdz 27. jūnijam) vai Specializēto remontdarbnīcu vadītāju Māri Ozoliņu, tālr. 25729975, e-pasts: [maris.ozolins@rigassatiksme.lv](mailto:maris.ozolins@rigassatiksme.lv) (sākot no 30. jūnija). Par uzstādīšanas vietas apskati Pretendents veic atzīmi pie Pasūtītāja apskates lapā. Ja pretendents nav veicis uzstādīšanas vietas apskati, tas tiks izslēgts no dalības iepirkumu procedūrā.
   4. Iekārtas piegāde un uzstādīšana (tajā skaitā testēšana un personāla apmācības) jāveic 6 (sešu) mēnešu laikā no iepirkuma līguma noslēgšanas.
   5. Iekārtas piegādes un uzstādīšanas vieta: Rīga, Brīvības iela189 (1lit.009).
   6. Piegādātājam ir jānodrošina Iekārtas tehniskā apkope un remonts garantijas termiņā, atbilstoši ražotāja norādījumiem, saskaņā ar Piegādātāja iesniegto apkopju grafiku, jāveic Iekārtas ārpusgarantijas remonta darbi, kā arī jāveic Iekārtas kalibrēšana garantijas laikā saskaņā ar Tehniskās specifikācijas prasībām (2. pielikums).
2. **Līguma izpildes laiks un vieta**
   1. Iepirkuma līguma projekts ir pievienots nolikumam kā 4. pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
   2. Iepirkuma līguma pielikumi tiks izstrādāti pēc iepirkuma uzvarētāja paziņošanas saskaņā ar nolikumā, tā pielikumos un iepirkuma procedūras uzvarētāja piedāvājumā ietverto informāciju.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
   1. Uz pretendentu (arī visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, attiecas Sabiedrisko pakalpojumu sniedzēju iepirkumu likuma 48.panta otrās daļas 2. punktā, kas attiecināmi uz Valsts ieņēmumu dienesta administrējamo nodokļu parādu pārbaudi un 4.punktā noteiktie pretendentu izslēgšanas noteikumi.
   2. Pretendentu izslēgšanas noteikumu attiecināmība uz konkrēto pretendentu tiks pārbaudīta Sabiedrisko pakalpojumu sniedzēju iepirkumu likuma 48. pantā noteiktajā kārtībā.
   3. Pretendents tiek izslēgts no turpmākās dalības iepirkuma procedūrā, ja tiek konstatēts, ka pretendents ir 2022. gada 8. aprīļa Eiropas Savienības Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1. panta 23. punktā iekļautajā 5. k panta 1. punktā noteiktā persona.
2. **Prasības profesionālās darbības veikšanā**
   1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstnieks – reģistrētam atbilstoši attiecīgās valsts normatīvo aktu prasībām.
3. **Prasības pretendenta tehniskajām un profesionālajām spējām**
   1. Pretendentam iepriekšējo 5 (piecu) gadu laikā ir pieredze vismaz 1 (vienas) rūpnieciskās krāsns, kas paredzēta metālu termiskai apstrādei, piegādē un uzstādīšanā, ar nosacījumu, ka krāsns jauda ir vismaz 20 kW.
   2. Pretendenta rīcībā ir vismaz viens speciālists, kuram ir tiesības veikt piedāvātā ražotātāja iekārtas uzstādīšanas, kalibrēšanas darbus, personāla apmācības un tehniskās apkopes darbus garantijas laikā.
   3. Pretendentam ir tiesības kā ražotāja autorizētam pārstāvim vai ražotāja autorizētā pārstāvja pilnvarotai personai piegādāt piedāvājumā norādīto rūpniecisko krāsni, nodrošināt rūpnieciskās krāsns apkopi un remontdarbus garantijas un pēcgarantijas laikā, veikt personāla apmācību darbam ar rūpniecisko krāsni, nodrošināt papildaprīkojumu un oriģinālās rezerves daļas, saskaņā ar Tehniskās specifikācijas noteikumiem.

**V PRETENDENTA ATLASES DOKUMENTI UN PIEDĀVĀJUMS**

1. **Pretendenta atlases dokumenti**
   1. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs.
   2. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
   3. Kopā ar piedāvājumu pretendentam jāiesniedz šādi “Pretendentu dokumenti”:
      1. ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
      2. ārvalstu pretendentiem jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
      3. informācija par pretendenta pieredzi, atbilstoši nolikuma 17.1. punktam, pēc šādas tabulas:

|  |  |  |  |  |
| --- | --- | --- | --- | --- |
| **Nr. p.k.** | **Pasūtītājs** | **Līguma priekšmeta apraksts** *(krāsns ražotājs, modelis, jauda)* | **Līguma izpildes termiņi** *(no – līdz)* | **Pasūtītāja atbildīgā persona**  *(vārds, uzvārds, tālr., e-pasts)* |
|  |  |  |  |  |

* + 1. informācija par pretendenta speciālistu, atbilstoši nolikuma 17.2. punktam, pēc šādas tabulas:

|  |  |
| --- | --- |
| **Vārds un uzvārds** | **Informācija par sertifikātu vai citu dokumentu (tajā skaitā sertifikāta vai dokumenta numurs), kas apliecina speciālista spējas un zināšanas piedāvātās iekārtas uzstādīšanā,** **apkopes darbu veikšanā un personāla apmācībā** |
|  |  |

* + 1. 17.2. punktā minētā speciālista/-u apliecinājums/-i par gatavību pildīt attiecīgā speciālista pienākumus, ja pretendents tiek atzīts par konkursa uzvarētāju, un pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un nolikuma 17.2. punktā norādīto speciālistu/-iem;
    2. atbilstoši nolikuma 17.3. punkta prasībai jāiesniedz piedāvātās Iekārtas ražotāja apliecinājums, pilnvara, līgums vai cits dokuments, kas apliecina, ka Pretendentam ir tiesības kā ražotāja autorizētajam pārstāvim vai ražotāja autorizētā pārstāvja pilnvarotajai personai piegādāt piedāvājumā norādīto rūpniecisko krāsni, nodrošināt rūpnieciskās krāsns apkopi un remontdarbus garantijas un pēcgarantijas laikā, veikt personāla apmācību darbam ar rūpniecisko krāsni, nodrošināt papildaprīkojumu un oriģinālās rezerves daļas.
  1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
  2. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
  3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.

1. **Tehniskais un finanšu piedāvājums**
   1. Tehniskais piedāvājums jāsagatavo saskaņā ar Tehniskajā specifikācijā ietverto Tehniskā piedāvājuma formu (2. pielikums), norādot pilnu informāciju, lai Pasūtītājam būtu iespējams pārliecināties par piedāvātās Iekārtas atbilstību Pasūtītāja izvirzītajām prasībām.
   2. Finanšu piedāvājums jāsagatavo saskaņā ar noteikto formu (nolikuma 3. pielikums), cenas norādot EUR bez PVN ar ne vairāk kā diviem cipariem aiz komata. Piedāvājumā ir iekļauti visi plānotie izdevumi un iekļautas visas pakalpojumu, preču un materiālu izmaksas, t.sk. Iekārtas piegāde, uzstādīšana, kas nepieciešamas paredzamo darbu izpildes veikšanai pilnā apmērā un labā kvalitātē.

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
   1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija
   2. No sākuma Komisija veic piedāvājumu noformējuma pārbaudi, kuras laikā Komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, Komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
   3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā , tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
   4. Komisija veic pretendenta tehniskā piedāvājuma atbilstības pārbaudi, kuras laikā saskaņā ar Tehniskajā specifikācijā noteikto kārtību, izvērtē tehniskā piedāvājuma atbilstību iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
   5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
   6. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59. pantu.
   7. Komisija veic pretendenta kvalifikācijas pārbaudi vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
   8. Komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
   9. Komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
   1. Piedāvājuma izvēles kritērijs ir zemākā cena.
   2. Ja divi vai vairāki Pretendenti ir piedāvājuši vienādu cenu, Komisija izvēlas to pretendentu, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
3. **Lēmumu pieņemšanas kārtība un pretendentu informēšana**
   1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu, bet ne mazāk kā trīs locekļi.
   2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
   3. Lēmumu par iepirkumu procedūras rezultātiem pieņem Komisija saskaņā ar nolikuma 21. punktā noteikto piedāvājumu izvēles kritēriju.
   4. Komisija var jebkurā brīdī pārtraukt iepirkuma procedūru, ja tam ir objektīvs iemesls.

Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.

1. **Iepirkuma līguma noslēgšana**
   1. Komisijas lēmums un paziņojums par iepirkuma procedūras uzvarētāju, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 4. pielikums.
   2. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija vai jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
   3. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), vai pārtraukt iepirkuma procedūru, neizvēloties nevienu piedāvājumu.
   4. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība).
   5. Pirms lēmuma pieņemšanas par līguma noslēgšanu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu (piedāvājumu ar zemāko cenu), bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
2. **Pielikumi**
3. pielikums – Pieteikums
4. pielikums – Tehniskā specifikācija – Tehniskā piedāvājuma forma
5. pielikums – Finanšu piedāvājuma forma
6. pielikums – Iepirkuma līguma projekts

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

**1.pielikums**  
iepirkuma procedūras nolikumam  
“Rūpnieciskas elektriskās krāsns, kas paredzēta metālu termiskai apstrādei, piegāde un uzstādīšana”

identifikācijas Nr. RS/2025/37

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos iepirkuma procedūrā**

**“Rūpnieciskas elektriskās krāsns, kas paredzēta metālu termiskai apstrādei,**

**piegāde un uzstādīšana”**

**Identifikācijas Nr. RS/2025/37**

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**
2. Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.
3. Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.
4. Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
5. Informējam, ka uzņēmuma patiesais labuma guvējs/i ir -\_\_\_\_\_\_\_\_\_\_\_\_\_ [[1]](#footnote-2)
6. Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**2. pielikums**  
iepirkuma procedūras nolikumam  
“Rūpnieciskas elektriskās krāsns, kas paredzēta metālu termiskai apstrādei, piegāde un uzstādīšana”

identifikācijas Nr. RS/2025/37

**TEHNISKĀ SPECIFIKĀCIJA – TEHNISKĀ PIEDĀVĀJUMA FORMA**

*“Rūpnieciskas elektriskās krāsns, kas paredzēta metālu termiskai apstrādei, piegāde un uzstādīšana”*

**Pasūtītājs:** Rīgas pašvaldības sabiedrība ar ierobežotu atbildību “Rīgas satiksme” (turpmāk – Pasūtītājs).

**Iepirkuma priekšmets:** Rūpnieciskas elektriskās krāsns (turpmāk – Iekārta), kas paredzēta metālu termiskai apstrādei, piegāde un uzstādīšana.

**Iepirkuma mērķis:** Nepieciešams piegādāt, 1 (vienu), jaunu, nelietotu Iekārtu, saskaņā ar tehnisko specifikāciju.

**Iekārtas izmantošanas vispārīgs apraksts**: Iekārta tiks izmantota, lai veiktu detaļu vai sagatavju termisko apstrādi.

**Līguma termiņš:**

* Iekārtas piegāde (t.sk. testēšana, personāla apmācība) - 6 (seši) mēneši no līguma noslēgšanas brīža;
* Iekārtas garantijas periods (t.sk. ar tehniskās apkopes darbiem) – vismaz 24 (divdesmit četri) mēneši no pieņemšanas-nodošanas akta parakstīšanas.
* Iekārtas kalibrēšanas darbus Piegādātājam jāveic ne mazāk kā 2 (divas) reizes piedāvātajā garantijas laikā (garantijas minimālais termiņš – 24 mēneši), pušu pārstāvjiem saskaņojot darbu izpildes laikus.

**Piegādes pamatnosacījumi:**

1. Piegādātājs ir pilnībā atbildīgs par Iekārtu līdz tās nodošanai ekspluatācijā;
2. Iekārtas nodošanas ekspluatācijā - Iekārtas pieņemšanas-nodošanas akts tiek parakstīts pēc Iekārtas pārbaudes, Iekārtas testēšanas un Pasūtītāja darbinieku apmācības pabeigšanas;
3. Pirms pieņemšanas-nodošanas akta parakstīšanas, Pasūtītājs un Piegādātājs veic Iekārtas darbības testēšanu, lai pārliecinātos par piegādātās Iekārtas un tās darbības atbilstību tehniskās specifikācijas prasībām. Par Iekārtas gatavību testēšanai Piegādātājs 1 (vienu) darba dienu iepriekš informē Pasūtītāju.
4. Samaksas kārtība: pēc pieņemšanas-nodošanas akta parakstīšanas, 30 (trīsdesmit) dienu laikā pēc rēķina iesniegšanas Pasūtītājam.

* Izpildes procesā piegādes laikus saskaņot ar Pasūtītāja atbildīgo personu;
* Par piegādi Pušu pilnvarotie pārstāvji vienojas vismaz 5 (piecas) darba dienas iepriekš;
* Piegādātājs nodrošina pakalpojumu izpildei nepieciešamo aprīkojumu un darba spēka esamību, piegādes laikā un darbinieku apmācību bez priekšapmaksas.

*Tehniskā specifikācija sagatavota: 19.05.2025.*

**Tehniskās specifikācijas 1.pielikums**

Rīgas pašvaldības sabiedrība ar ierobežotu atbildību “Rīgas satiksme”

Reģ.nr. 40003619950

Kleistu iela 28, Rīga, LV-1067

**“Rūpnieciskas elektriskās krāsns, kas paredzēta metālu termiskai apstrādei, piegāde un uzstādīšana”**

**Objekta apsekošanas apliecinājums**

|  |  |
| --- | --- |
| **Pretendenta nosaukums:** |  |
| **Reģistrācijas Nr.:** |  |
| **Kontaktinformācija**  **(tālrunis, e-pasts):** |  |

|  |  |  |  |
| --- | --- | --- | --- |
| **Objekts** | **Objekta apsekošanas datums** | **Pasūtītāja pārstāvja (Vārds, Uzvārds, paraksts)** | **Pretendenta pārstāvja (Vārds, Uzvārds, paraksts)** |
|  |  |  |  |

**TEHNISKĀ PIEDĀVĀJUMA FORMA**

*Kolonnā “Pretendenta tehniskais piedāvājums piedāvājums un informācija par tehniskās specifikācijas prasībām” norādīt visu pieprasīto informāciju*

|  |  |  |  |
| --- | --- | --- | --- |
|  | **Prasība** | **Prasības apraksts** | **Pretendenta tehniskais** **piedāvājums un informācija par tehniskās specifikācijas prasībām** |
| 1. | **Iekārtas pamatinformācija** | **Jauna, nelietota rūpnieciska elektriskā krāsns, kas paredzēta metālu termiskai apstrādei** | |
| 1.1. | Ražotājs (nosaukums, izcelsmes valsts) | |  |
| 1.2. | Piedāvātās iekārtas sērija, modelis | |  |
| Interneta saite uz piedāvāto iekārtu ražotāja vai pretendenta mājas lapā | |  |
| 1.3. | Piedāvātās iekārtas ražošanas gads – ne vecāka par 2024. gadu | |  |
| 1.4. | Iekārtas tehnisko datu lapa (iesniedzama kā pielikums piedāvājumam) | |  |
| 1.5. | Iekārtas piegādes adrese: | Rīga, Brīvības iela 189 (1lit.009) |  |
| 1.6. | Iekārtas lietošanas instrukcija iekārtai (latviešu valodā) | Iesniedzama, parakstot pieņemšanas-nodošanas aktu |  |
| 1.7. | Iekārtas pase | Iesniedzama, parakstot pieņemšanas-nodošanas aktu |  |
| 1.8. | Atbilstības marķējumi un drošības prasības | | |
| 1.8.1. | CE marķējums: Ražotāja izsniegta atbilstības deklarācija (apliecina, ka produkts atbilst visām Eiropas Savienības noteiktajām prasībām, CE marķējums uz iekārtas vai pavaddokumentos vai instrukcijās) | Iesniedzama kopā ar piedāvājumu.  Par ekvivalentu marķējuma esamībai tiek uzskatīts dokuments, kas apliecina, ka ražotājs vai neatkarīga testēšanas laboratorija, izmantojot attiecīgā marķējuma piešķiršanas metodoloģiju, balstoties uz testu rezultātiem ir atzinusi, ka piedāvātā iekārta atbilst marķējuma piešķiršanas nosacījumiem. |  |
| 1.9. | Iekārtas plānotā izmantošana: | Iekārta tiks izmantota metālu termiskai apstrādei, kas ir būtiska metālu īpašību uzlabošanai un pielāgošanai industriālajos procesos. Termiskā apstrāde ir būtisks posms, kas tiek veikts, lai uzlabotu metālu mehāniskās īpašības, piemēram, cietību, elastību, izturību pret nogurumu un nodilumu. |  |
| 1.10. | Iekārtas tehniskais stāvoklis | Jauna, nelietota |  |
| **2.** | **Garantijas laiks** | **vismaz 24 mēneši** |  |
| **3.** | **Iekārtu daudzums** | **1 (viena) iekārta** |  |
| **4.** | **Piegādes termiņš un piegādes noteikumi, nodošana ekspluatācijā** | **Ne vairāk par 6 (sešiem) mēnešiem pēc līguma parakstīšanas datuma** |  |
| **5.** | **Iekārtas tehniskās prasības** | |  |
| 5.1. | Iekārtas tips: | Elektriskā rūpnieciskā krāsns, kas paredzēta metālu termiskai apstrādei. |  |
| 5.2. | Nominālā jauda: | Vismaz 45kW. Jaudu iespējams pielāgot atkarībā no sildīšanas specifikas. |  |
| 5.3. | Darba temperatūras diapazons: | Darba temperatūrā vismaz sākot no 10°C-1200°C |  |
| 5.4. | Maksimālā temperatūra: | vismaz 1200°C |  |
| 5.5. | Temperatūras precizitāte: | Min ±5°C |  |
| 5.6. | Sildīšanas elements: | Elektriskie sildītāji |  |
| 5.7. | Tilpums: | Vismaz 550l |  |
| 5.8. | Fāžu skaits, barošanas spriegums, frekvence: | 3 fāzes, 400V, 50Hz |  |
| 5.9. | Krāsns darba kameras izmēri: | Platums- robežās no 600 – 900 mm  dziļums - robežās no 1000 – 1500 mm  augstums - robežās no 600 – 900 mm |  |
| 5.10. | Darba kamerā ievietojamās detaļas svars: | Vismaz 250 kg |  |
| 5.11. | Darbības režīms: | Nepārtraukta darbība līdz maksimālajai temperatūrai |  |
| 5.12. | Iekšējais apdare: | Karstumizturīgi izolācijas materiāli, kas nodrošina augstu siltumizolāciju un elektroenerģijas taupīšanu |  |
| 5.13. | Ārējā konstrukcija: | Nerūsējoša tērauda korpuss ar izolējošu slāni |  |
|  | Durvis un atvēršana: | Durvis ar termiskās izolācijas materiālu un drošības aizsargmehānismu, izgatavotas no augstas kvalitātes materiāliem, lai izturētu lielu karstumu. Durvju atvēršana pa kreisi vai pa labi (gadījumā, ja būs nepieciešams krāsni pārvietot). |  |
| 5.14. | Darbības uzraudzība: | * PID elektroniskais regulators, kas nodrošina precīzu temperatūras uzturēšanu; * Programmējams temperatūras regulators; * Temperatūras mērīšanas sistēmas kalibrācija; * Pārslodzes un pārkaršanas aizsardzība, automātiskie temperatūras regulatora sistēmas, trauksmes signāli. * Automātiska izslēgšanās pie pārslodzes. |  |
| 5.18. | Energoefektivitāte: | Augstas efektivitātes sildīšanas sistēma, kas samazina enerģijas patēriņu un nodrošina ātru sildīšanu līdz noteiktajai temperatūrai. |  |
| 5.19. | Sertifikācija: | Atbilst CE standartiem. |  |
| 5.20. | Vadības panelis: | Uzstādāms kreisajā vai labajā pusē (gadījumā, ja būs nepieciešams krāsni pārvietot). |  |
| **6.** | **Komplektācijā:** Visam aprīkojumam ir jābūt paredzētam, savienojamam un lietojamam kopā ar iekārtu | | |
| 6.1. | Elektromehāniski paceļamas durvis | Jābūt iekļautam komplektācijā |  |
| 6.2. | Nerūsējoša tērauda krāsns korpuss ārpuse | Jābūt iekļautam komplektācijā |  |
| 6.3. | Keramikas apakšējās plāksnes | Jābūt iekļautam komplektācijā |  |
| 6.4. | Signāla skaņas brīdinājums (buzzer) | Jābūt iekļautam komplektācijā |  |
| 6.5. | Pastiprināts apakšējais pamats | Jābūt iekļautam komplektācijā |  |
| 6.6. | Elektromehānisks bīdāmais ratiņveida kurtuves pamats (bogie) | Jābūt iekļautam komplektācijā |  |
| 6.7. | Manuāli noņemamas kurtuves sliedes | Jābūt iekļautam komplektācijā |  |
| 6.8. | Siltumizolācija: Ugunsizturīgi ķieģeļi un šķiedra | Jābūt iekļautam komplektācijā |  |
| 6.9. | Krāsnis ar izņemamu kurtuves pamatu | Jābūt iekļautam komplektācijā |  |
| **7.** | **Personāla apmācība:** |  |  |
| 7.1. | Piegādātājs nodrošina apmācību 4 (četriem) cilvēkiem darbam ar iekārtu klātienē latviešu valodā. | Nodrošina lietotāja apmācību darbam ar attiecīgo ierīci.  Apmācībā jāietver šādas lietas:   * Ierīces izmantošana (apmācīt lietotāju spēt izmantot visas ierīces piedāvātās funkcijas); * Pamata problēmu novēršanu, kas saistītas ar ierīces lietošanu; * Iekārtas darbības uzturēšanai nepieciešamās prasmes (piemēram, tīrīšana, komponenšu nomaiņa), programmatūras atjauninājumu uzstādīšana (ja nepieciešams);   Apmācības jāveic ne vēlāk kā 5 (piecu) darba dienu laikā no iekārtas piegādes brīža. |  |  |
| **8.** | **Apkopes garantijas laikā** |  |  |  |
| 8.1 | Piegādātājs norāda apkopes grafiku, atbilstoši ražotāja prasībām. | Iekārtas apkope (t.sk. materiāli) garantijas laikā (minimālais termiņš 24 mēneši). |  |  |
| **9.** | **Attēls (attēlam ir ilustratīva nozīme)** |  |  |  |

**3. pielikums**  
iepirkuma procedūras nolikumam  
“Rūpnieciskas elektriskās krāsns, kas paredzēta metālu termiskai apstrādei, piegāde un uzstādīšana”

identifikācijas Nr. RS/2025/37

**FINANŠU PIEDĀVĀJUMA FORMA**

*Rūpnieciskas elektriskās krāsns, kas paredzēta metālu termiskai apstrādei, piegāde un uzstādīšana*

Finanšu piedāvājumā norāda cenu, kurā ietilpst: Iekārtas vērtība, piegāde, transportēšanas, uzstādīšanas, apkopes izmaksas, Pasūtītāja darbinieku apmācība par iekārtas darbību un apkalpošanu, nodokļi (izņemot pievienotās vērtības nodokli), nodevas, muitas nodevas un nodokļi u.c. ar līguma izpildi saistītās izmaksas.

|  |  |  |  |  |
| --- | --- | --- | --- | --- |
| **Nr.p.k.** | **Izmaksu pozīcijas nosaukums** | **Apjoms** | **Cena par 1 (vienu) vienību, EUR bez PVN** | **Cena kopā, EUR bez PVN** |
| 1. | Rūpnieciskā krāsns, atbilstoši tehniskās specifikācijas prasībām, piegāde, uzstādīšana un testēšana | 1 gab. |  |  |
| 2. | Personāla darbinieku apmācība (apmācības un apmācību materiāli) | 4 personas |  |  |
| 3. | Iekārtas apkope (t.sk. materiāli) visā piedāvātajā garantijas laikā (minimālais termiņš 24 mēneši) | 2 gadi | *(jānorāda cena par 1 gadu)* |  |
| 4. | Kalibrēšana visā piedāvātajā garantijas laikā (minimālais termiņš 24 mēneši), ne mazāk kā 2 reizes | 2 reizes | *(jānorāda cena par 1 reizi)* |  |
| 5. | Remontdarbu 1 darba stundas likme (brigādei – 1 vai vairāki cilvēki) ārpus garantijas gadījumiem, neiekļaujot materiālu/rezerves daļu izmaksas garantijas periodā, vismaz 20 stundas garantijas laikā | 20 stundas | *(jānorāda cena par 1 stundu)* |  |
| **KOPĀ:** | | | |  |

**4. pielikums**  
iepirkuma procedūras nolikumam  
“Rūpnieciskas elektriskās krāsns, kas paredzēta metālu termiskai apstrādei, piegāde un uzstādīšana”

identifikācijas Nr. RS/2025/­­­­37

Līguma projekts

**LĪGUMS Nr. LIG-IEP/2025/\_\_\_\_\_\_\_***Rūpnieciskas elektriskās krāsns, kas paredzēta metālu termiskai apstrādei, piegāde un uzstādīšana*

Rīgā,

*Datums skatāms laika zīmogā*

**Rīgas pašvaldības sabiedrība ar ierobežotu atbildību „Rīgas satiksme”**, vien. reģ. Nr. 40003619950, turpmāk – Pasūtītājs, tās \_\_\_\_\_\_\_\_\_\_\_\_\_\_\_ personā, kas rīkojas saskaņā ar \_\_\_\_\_\_\_\_\_\_, no vienas puses,

un

**\_\_\_\_\_\_\_\_\_\_\_\_\_\_\_\_\_\_** , vien. reģ. Nr.\_\_\_\_\_\_\_\_\_\_, turpmāk – Izpildītājs, tās \_\_\_\_\_ personā, kurš rīkojas saskaņā ar statūtiem, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “Rūpnieciskas elektriskās krāsns, kas paredzēta metālu termiskai apstrādei, piegāde un uzstādīšana” (identifikācijas Nr. RS/2025/37) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
   1. Izpildītājs ar saviem spēkiem un līdzekļiem apņemas veikt rūpnieciskas elektriskās krāsns (turpmāk arī – Iekārta), kas paredzēta metālu termiskai apstrādei, piegādi, uzstādīšanu un testēšanu, nodrošinot personāla apmācības 4 (četriem) Pasūtītāja darbiniekiem (turpmāk arī – Darbi) un veikt Iekārtas apkopi, remontu un kalibrēšanu garantijas laikā (turpmāk – Pakalpojums), saskaņā ar Līguma 1. pielikumā ietverto Tehnisko specifikāciju – Tehnisko piedāvājumu un Līguma 2. pielikumā ietverto Finanšu piedāvājumu, kā arī Līgumā norādītajiem piegādes termiņiem.
2. **LĪGUMA DARBĪBAS TERMIŅŠ**
   1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
   2. Izpildītājs veic Iekārtas piegādi un uzstādīšanu (tajā skaitā testēšanu) **6** **(sešu) mēnešu laikā** no Līguma spēkā stāšanās dienas un 5 (piecu) darba dienu laikā no Iekārtas piegādes un uzstādīšanas nodrošina Pasūtītāja darbiniekiem apmācības.
   3. Izpildītājam 10 (desmit) darba dienu laikā pēc Līguma parakstīšanas ir jāiesniedz Pasūtītājam Iekārtas uzstādīšanai nepieciešamās vietas sagatavošanas prasības.
   4. Līguma darbības termiņš var tikt pagarināts Pusēm vienojoties, ja Pakalpojumu izpilde aizkavējusies objektīvu ar Izpildītāja darbību vai bezdarbību nesaistītu iemeslu dēļ.
3. **LĪGUMA SUMMA UN NORĒĶINU KĀRTĪBA**
   1. Līguma kopējā darījuma summa ir **EUR \_\_\_\_** (\_\_\_\_\_\_ *euro*, \_\_\_ centi) neieskaitot pievienotās vērtības nodokli (PVN). PVN likme tiks piemērota saskaņā ar spēkā esošo Pievienotās vērtības nodokļa likumu. Līguma kopējo darījuma summu veido:
      1. Iekārtas un Pasūtītāja darbinieku apmācību izmaksas **EUR \_\_\_\_\_\_** (\_\_\_\_ euro, \_\_\_ centi), neieskaitot PVN;
      2. Iekārtas apkopju izmaksas EUR \_\_\_\_\_\_ (\_\_\_\_ euro, \_\_\_ centi), neieskaitot PVN;
      3. Rezerve ārpusgarantijas remonta darbiem un nepieciešamo materiālu, rezerves daļu iegādei, 10% (desmit procentu) apmērā no Līguma 3.1.1. apakšpunktā norādītās summas, tas ir, **EUR \_\_\_\_\_\_** *(\_\_\_\_\_\_\_ euro, \_\_ centi)*, neieskaitot PVN. Šajā punktā noteiktā summa var tikt izlietota gadījumā, ja darbu izmaksas pirms tam ir akceptējusi Pasūtītāja pilnvarotā persona. Šādā gadījumā Pušu pilnvarotās personas noformē un abpusēji paraksta aktu par šādu darbu izpildes nepieciešamību un izmaksu tāmi.
   2. Līguma 3.1.1. punktā minētajā summā ietilpst:
      1. Iekārtas izmaksas;
      2. Iekārtas uzstādīšanas izmaksas (tajā skaitā testēšana);
      3. piegādes izmaksas, tajā skaitā nodokļi un nodevas, izņemot PVN, līdz tehniskajā specifikācijā norādītajai objekta adresei;
      4. Pasūtītāja darbinieku apmācības.
   3. Līguma 3.1.2. punktā minētajā summā ietilpst:

3.3.1. apkopju un garantijas remonta izmaksas Iekārtas garantijas laikā (ieskaitot izejmateriālus);

3.3.2. kalibrēšanas izmaksas garantijas laikā.

* 1. Samaksa par Iekārtas piegādi, uzstādīšanu un apmācību nodrošināšanu Pasūtītāja darbiniekiem tiek veikta 30 (trīsdesmit) dienu laikā pēc rēķina saņemšanas no Izpildītāja, pārskaitot attiecīgo summu uz Izpildītāja rēķinā norādīto bankas kontu, ar nosacījumu, ka Puses ir parakstījušas Iekārtas pieņemšanas un nodošanas aktu un Izpildītājs ir veicis Pasūtītāja darbinieku apmācības.
  2. Samaksa par Iekārtas apkopes darbiem tiek veikta vienu reizi pusgadā – 30 (trīsdesmit) dienu laikā pēc attiecīgo darbu pabeigšanas, pieņemšanas – nodošanas akta parakstīšanas un rēķina saņemšanas, pārskaitot attiecīgo summu uz Izpildītāja rēķinā norādīto bankas kontu.
  3. Samaksa par ārpusgarantijas remontdarbiem vai kalibrēšanu garantijas laikā tiek veikta 30 (trīsdesmit) dienu laikā pēc konkrētā remonta vai kalibrēšanas pabeigšanas, pieņemšanas – nodošanas akta parakstīšanas un rēķina saņemšanas, pārskaitot attiecīgo summu uz Izpildītāja rēķinā norādīto bankas kontu.
  4. Izpildītājs elektroniski sagatavotus rēķinus nosūta uz Pasūtītāja elektronisko pasta adresi: [rekini@rigassatiksme.lv](mailto:rekini@rigassatiksme.lv). Puses piekrīt, ka rēķins ir sagatavojams un nosūtāms elektroniski. Par rēķina saņemšanas dienu tiek uzskatīta tā diena, kurā rēķins ir nosūtīts.
  5. Pieņemšanas - nodošanas aktos un rēķinos Izpildītājam ir obligāti jānorāda šī Līguma numurs.
  6. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.

1. **DARBU IZPILDES UN PIEŅEMŠANAS KĀRTĪBA**
   1. Izpildītājs veic Iekārtas piegādi un uzstādīšanu (tajā skaitā testēšanu, apmācības un kalibrēšanu) saskaņā ar Tehnisko specifikāciju – Tehnisko piedāvājumu (Līguma 1. pielikums) un atbilstoši Līguma nosacījumiem.
   2. Pasūtītāja pilnvarotā persona pieņem no Izpildītāja darbus pēc Iekārtas uzstādīšanas, testēšanas, dokumentācijas (tajā skaitā lietošanas instrukcijas un pases latviešu valodā) saņemšanas un apmācības Pasūtītāja darbiniekiem veikšanas. Līguma 9.1.1. punktā norādītā Pasūtītāja pilnvarotā persona pārbauda darbu un dokumentācijas atbilstību Līguma noteikumiem.
   3. Konstatējot piegādātās Iekārtas, veikto uzstādīšanas darbu vai Pasūtītāja darbinieku apmācību neatbilstību Līguma noteikumiem, Pasūtītāja pilnvarotā persona 5 (piecu) darba dienu laikā no dienas, kad Izpildītājs ir rakstiski paziņojis, ka darbi ir veikti, sagatavo Iekārtas vai apmācību neatbilstības pieteikumu par konstatētajiem trūkumiem (turpmāk - neatbilstības pieteikums) un paziņo par to Izpildītāja pārstāvim uz elektroniskā pasta adresi. Tādā gadījumā tiek uzskatīts, ka Iekārtas piegāde, uzstādīšana un apmācības nav veiktas un Pasūtītājs, ja minētie trūkumi netiek novērsti Iekārtas piegādes, uzstādīšanas un apmācību termiņa ietvaros vai Izpildītājs nepierāda, ka neatbilstības pieteikumā norādītie trūkumi vai neatbilstības nav pamatoti, piemēro līgumsodu Izpildītājam atbilstoši 6.4. apakšpunktā noteiktajai kārtībai līdz brīdim, kamēr Izpildītājs nenovērsīs konstatētās nepilnības.
   4. Izpildītājam 2 (divu) darba dienu laikā pēc neatbilstības pieteikuma saņemšanas jāatsūta savs pārstāvis vai rakstisks paskaidrojums par neatbilstības pieteikumā norādītajām neatbilstībām.
   5. Ja Izpildītājs nepilda 4.4. punkta noteikumus un nesniedz argumentētu skaidrojumu, vai pierādījumus, ka neatbilstības pieteikumā norādītās neatbilstības nav patiesas, tiek uzskatīts, ka Izpildītājs piekrīt neatbilstības pieteikumā minētajiem trūkumiem vai neatbilstībām.
   6. Ja Izpildītājs nepiekrīt Pasūtītāja neatbilstības pieteikumā norādītajiem Iekārtas, uzstādīšanas vai apmācību trūkumiem vai neatbilstībām, Puses strīda izšķiršanā vai trūkuma vai neatbilstības konstatēšanā var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka Iekārtai vai uzstādīšanai ir trūkumi vai neatbilstības, Izpildītājs sedz ekspertīzes izmaksas.
   7. Ja tiek konstatēti Iekārtas vai uzstādīšanas trūkumi vai neatbilstības, Izpildītājam jāveic atbilstošas Iekārtas piegāde vai, ja ir piegādāta atbilstoša Iekārta, bet uzstādīšana nav veikta atbilstoši, Iekārtas pienācīga uzstādīšana, vai, ja apmācības nav veiktas atbilstoši – pienācīga apmācību novadīšana Pasūtītāja darbiniekiem. Ja Izpildītājs nevar piegādāt atbilstošu Iekārtu un veikt to kvalificētu uzstādīšanu, tam ir pienākums 10 (desmit) dienu laikā par saviem līdzekļiem izvest neatbilstošo Iekārtu no Pasūtītāja teritorijas.
   8. Pasūtītāja pilnvarotā persona paraksta Iekārtas pieņemšanas – nodošanas aktu tikai pēc neatbilstības pieteikumā minēto trūkumu un neatbilstību novēršanas.
   9. Apkopes Izpildītājs veic saskaņā ar Iekārtas ražotāja norādījumiem, ievērojot Izpildītāja Tehniskajā piedāvājumā norādīto biežumu un kārtību garantijas laikā. Plānotās tehniskās apkopes laiku Izpildītāja pilnvarotā persona ar elektroniskā pasta starpniecību saskaņo ar Pasūtītāja pilnvaroto pārstāvi. Par apkopes veikšanu Pušu pārstāvji paraksta darbu pieņemšanas - nodošanas aktu.
   10. Iekārtas kalibrēšanas darbus Izpildītājs veic ne mazāk kā 2 (divas) reizes piedāvātajā garantijas laikā, Pušu pārstāvjiem saskaņojot darbu izpildes laikus. Kalibrēšanas darbu izmaksas nosakāmas saskaņā ar Finanšu piedāvājuma (Līguma 2. pielikums) 4. pozīciju. Par Iekārtas kalibrēšanas darbiem Pušu pilnvarotās personas paraksta darbu pieņemšanas – nodošanas aktu.
   11. Ārpusgarantijas remonta darbus garntijas laikā, Izpildītājs veic pēc Pasūtītāja pilnvarotās personas pieprasījuma, Pušu pārstāvjiem saskaņojot darbu izpildes laikus. Pirms darbu veikšanas Izpildītāja pārstāvis saskaņo ar Pasūtītāja pārstāvi veicamos darbus un to izmaksas. Ārpusgarantijas remonta darbu stundas likme nosakāma saskaņā ar Finanšu piedāvājuma (Līguma 2. pielikums) 5. pozīciju. Izpildītāja piedāvātā cena remontdarbu izpildes ietvaros izmantojamiem materiāliem un rezerves daļām nedrīkst vairāk kā par 10 % (desmit procentiem) pārsniegt attiecīgā materiāla vai rezerves daļas vidējās tirgus cenas vai gadījumā, ja materiāls vai rezerves daļa ir specifiska un vidējo tirgus cenu objektīvi nevar konstatēt, – ražotāja cenu lapā noteiktās cenas. Izpildītājam ir pienākums iesniegt paskaidrojumus, kas pamato cenu izcelsmi. Papildus Izpildītājs ir tiesīgs izmaksās iekļaut ar materiālu vai rezerves daļu piegādi saistītos izdevumus. Par ārpusgarantijas remonta darbiem Pušu pārstāvji paraksta darbu pieņemšanas - nodošanas aktu.
2. **KVALITĀTE UN GARANTIJAS**
   1. Izpildītājs nodrošina piegādātajai Iekārtai garantiju \_\_ (\_\_\_\_\_\_) mēnešus *(garantijas termiņš tiks norādīts saskaņā ar tehniskajā piedāvājumā piedāvāto)*, skaitot no dienas, kad Izpildītājs ir veicis visus darbus, tajā skaitā, nodrošinājis Pasūtītāju darbinieku apmācības un Puses parakstījušas pieņemšanas – nodošanas aktu. Garantija attiecas uz izgatavošanas defektiem, kā arī bojājumiem, kas radušies Izpildītājam transportējot un uzstādot Iekārtu, bet neattiecas uz bojājumiem, kas radušies Iekārtas ekspluatācijas noteikumu neievērošanas rezultātā.
   2. Izpildītājs garantē, ka piegādātā Iekārta ir jauna (nav bijusi lietošanā), tajā skaitā tajā nav iebūvētas lietotas vai atjaunotas komponentes un atbilst tā izgatavotāja tehniskajiem noteikumiem un Līguma prasībām.
   3. Līguma 5.1. punktā norādītajā garantijas laikā Izpildītājs bez maksas nodrošina Iekārtas un/vai tās darbības bojājumu novēršanu, kas nav radušies Pasūtītāja vai tā darbinieku vainas dēļ, vai Iekārtas nomaiņu, piegādi, uzstādīšanu, ja tāda nepieciešama bojājumu novēršanai.
   4. Pasūtītāja pilnvarotā persona par konstatētajiem Iekārtas bojājumiem un/vai darbības traucējumiem paziņo Izpildītājam, nosūtot neatbilstības pieteikumu uz Izpildītāja pilnvarotās personas elektronisko pasta adresi.
   5. Izpildītājs nodrošina garantijā pieteikto problēmu atrisināšanu vai bojājumu novēršanu 24 (divdesmit četru) stundu laikā, ja Puses nevienojas par citu termiņu. Novēršanas laiks tiek skaitīts no nākamās darba dienas no neatbilstības pieteikuma nosūtīšanas brīža. Pēc bojājumu un/vai darbības traucējumu novēršanas Pasūtītāja pilnvarotā persona paraksta Izpildītāja darba uzdevumu, fiksējot laiku, cikos pieteiktais bojājums un/vai darbības trūkums novērsts.
3. **PUŠU TIESĪBAS, PIENĀKUMI UN ATBILDĪBA**
   1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
   2. Šajā Līgumā noteikto saistību neizpildīšanas gadījumā vainīgā Puse atlīdzina otrai Pusei tiešos zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
   3. Līgumsoda samaksa neatbrīvo Puses no to pienākumu izpildes, kā arī ar savu darbību nodarīto zaudējumu atlīdzināšanas.
   4. Par līgumā noteikto Iekārtas piegādes, uzstādīšanas un apmācību nodrošināšanas termiņa nokavēšanu Pasūtītājs ir tiesīgs pieprasīt no Izpildītāja līgumsodu 0,1% apmērā no Līguma 3.1.1. punktā norādītās cenas par katru nokavēto dienu, bet ne vairāk kā 10 % no Līgumā noteiktās Iekārtas piegādes un uzstādīšanas cenas.
   5. Ja Izpildītājs Iekārtas piegādi un /vai uzstādīšanu kavē vairāk kā par 30 dienām vai atsakās no Līgumā noteikto darbu izpildes, Pasūtītājs ir tiesīgs vienpusēji izbeigt Līgumu.
   6. Par samaksas termiņu neievērošanu Izpildītājs ir tiesīgs pieprasīt Pasūtītājam līgumsodu 0,1% apmērā no nokavētā maksājuma summas par katru nokavēto dienu, bet ne vairāk kā 10 % no neizpildīto saistību summas.
   7. Ja Izpildītājs pienācīgi nepilda vai neievēro Līguma 5. punktā noteiktās kvalitātes un garantijas saistības, tad Pasūtītājs ir tiesīgs pieprasīt no Izpildītāja līgumsodu 0,1% apmērā no Līguma 3.1.1. punktā norādītās cenas par katru nokavēto dienu, bet ne vairāk kā 10 % no neizpildīto saistību summas.
   8. Ja Izpildītājs savlaicīgi neveic apkopes, tad Pasūtītājs ir tiesīgs pieprasīt no Izpildītāja līgumsodu EUR 100,00 (viens simts euro, 0 centi) par katru nokavēto dienu.
   9. Ja Izpildītājs savlaicīgi neveic ārpusgarantijas remonta darbus vai Iekārtas kalibrēšanu garantijas laikā, tad Pasūtītājs ir tiesīgs pieprasīt no Izpildītāja līgumsodu 0,1% apmērā no attiecīgā darba izmaksām par katru nokavēto dienu, bet ne vairāk kā 10 % no neizpildīto saistību summas.
   10. Pasūtītājam ir tiesības ieturēt līgumsodu no Izpildītājam izmaksājamās summas. Ja tas nav iespējams Pasūtītājs izraksta un iesniedz Izpildītājam rēķinu par līgumsoda samaksu. Rēķinu par līgumsodu otra Puse apmaksā 5 darba dienu laikā, skaitot no tā iesniegšanas dienas.
   11. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   12. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar šī Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 3.1. punktā, apmērā.
   13. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 *euro*, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
   14. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā: [pamatrincipi\_sadarbibas\_partneriem\_2025.pdf](https://www.rigassatiksme.lv/files/pamatrincipi_sadarbibas_partneriem_2025.pdf). Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
   15. Izpildītājs, sniedzot Pakalpojumu, ievēro Līguma noteikumus, Tehnisko specifikāciju, Latvijas Republikā spēkā esošos normatīvos aktus ugunsdrošības prasību, darba drošības un vides aizsardzības noteikumu ievērošanā, Pasūtītāja izstrādātos noteikumus “Darba drošības un vides aizsardzības noteikumi pakalpojumu sniedzējiem, piegādātājiem un būvdarbu veicējiem” (Līguma 3. pielikums), kā arī uzņemas atbildību par sekām, kas varētu iestāties spēkā esošo normatīvo aktu neievērošanas vai nepienācīgas ievērošanas rezultātā.
4. **NEPĀRVARAMA VARA**
   1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī trešo personu vandālisms, karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas Pušu iespējamās kontroles robežās).
   2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.
   3. Ja minēto apstākļu dēļ šis Līgums nedarbojas ilgāk par 3 (trīs) mēnešiem, katrai Līguma Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies dotā Līguma laušanas rezultātā.

**8. KONFIDENCIALITĀTE**

* 1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
  2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (piegādi, veiktajiem darbiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
  3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.

1. **CITI LĪGUMA NOTEIKUMI**
   1. Puses nosaka, ka ar Līguma izpildi saistītos jautājumus risinās Pušu pilnvarotās personas:
      1. no Pasūtītāja puses – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_;
      2. no Izpildītāja puses – \_\_\_\_\_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_\_\_\_\_\_\_, e-pasts: [\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_](mailto:inara.kackane@rigassatiksme.lv);
      3. pilnvarotajām personām ir tiesības pieteikt un pieņemt darbus, saskaņot Iekārtas uzstādīšanas laikus, parakstīt pieņemšanas - nodošanas aktus, rēķinus un pavadzīmes, nosūtīt neatbilstības pieteikumus, risināt garantijas jautājums, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.
   2. Par Izpildītāja informēšanu par darba vides riskiem, Pasūtītājs nozīmē atbildīgo personu - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   3. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta, izmantojot e-pasta adreses.
   4. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
   5. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   6. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
   7. Līgums ir saistošs Pušu tiesību un saistību pārņēmējiem.
   8. Visi strīdi un domstarpības, kas var rasties šī līguma izpildes gaitā tiks izskatīti, Pusēm savstarpēji vienojoties, bet, ja puses nevarēs vienoties, strīdus izšķirs Latvijas Republikas tiesa saskaņā ar tās likumiem.
   9. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
   10. Līguma nodaļu nosaukumi izmantoti teksta pārskatāmībai un tie nevar tikt izmantoti Līguma noteikumu interpretācijai un skaidrošanai.
   11. Līgums ar pielikumiem parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā.
2. **PUŠU REKVIZĪTI UN PARAKSTI**

|  |  |  |
| --- | --- | --- |
| Pasūtītājs: |  | Izpildītājs: |
| Rīgas pašvaldības sabiedrība ar ierobežotu atbildību SIA “Rīgas satiksme”  juridiskā adrese: Kleistu iela 28, Rīga LV-1067  biroja adrese: Vestienas iela 35, Rīga LV-1035  Vien. reģ. Nr. 40003619950  Banka: AS „Citadele Banka”  Kods: PARXLV22  Konts: LV56PARX0006048641565 |  |  |
| /\*paraksts/ |  | /\*paraksts/ |

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**3.pielikums**  
līgumam Nr. LIG-IEP/2025/37

**DARBA DROŠĪBAS UN VIDES AIZSARDZĪBAS NOTEIKUMI PAKALPOJUMU SNIEDZĒJIEM, PIEGĀDĀTĀJIEM UN BŪVDARBU VEICĒJIEM**

1. **DOKUMENTĀ LIETOTO TERMINU UN SAĪSINĀJUMU SKAIDROJUMS**
   1. **Avārijas situācija** – sistēmas (iekārtas, aparatūras, ierīces, ēkas komunikāciju un ne tikai) vai citu objektu pēkšņa sabojāšanās (defekts), kura rada neplānotu to darbības apstādināšanu un kuras sekas var būt nelaimes gadījums, materiālie zaudējumi.
   2. **Ārkārtas situācija** – notikums ārpus parastās secības, kārtības, kad ir apdraudēta cilvēka dzīvība un veselība, ir noticis nelaimes gadījums vai apdraudēta apkārtējā vide.
   3. **Darbi** – darbi un pakalpojumi (t.sk., kas tiek veikti, izpildot piegādes līgumus), ko Izpildītājs apņēmies sniegt Pasūtītāja Objektos uz līguma vai cita veida sadarbības pamata.
   4. **Darba vieta** – vieta, kurā Nodarbinātais veic Darbu.
   5. **IAL** – individuālie aizsardzības līdzekļi.
   6. **Izpildītājs** – uzņēmums, kurš uz Līguma vai cita veida sadarbības pamata, veic Darbus Objektos.
   7. **Līgums** – Izpildītāja un Pasūtītāja noslēgts līgums par pakalpojumu sniegšanu, piegādi ar iebūvēšanu, uzstādīšanu vai apkalpošanu vai būvdarbu veikšanu.
   8. **Nodarbinātais** – jebkura fiziska persona, kuru nodarbina Izpildītājs, tai skaitā Izpildītāja piesaistītā apakšuzņēmuma nodarbinātie, ja tādi ir.
   9. **Noteikumi** – šie noteikumi.
   10. **Objekts/-i** – Pasūtītāja īpašumā, valdījumā, pārvaldīšanā, apsaimniekošanā vai lietošanā esoša teritorija vai telpas.
   11. **Pasūtītājs** – Rīgas pašvaldības sabiedrība ar ierobežotu atbildību “Rīgas satiksme”.
2. **APRAKSTS** 
   1. Pasūtītājs ir sertificēts atbilstoši ISO 9001 „Kvalitātes pārvaldības sistēmas. Prasības”, ISO 45001 “Arodveselības un darba drošības pārvaldības sistēmas. Prasības un lietošanas norādījumi” un ISO 50001 “Energopārvaldības sistēmas. Prasības un lietošanas norādījumi” standartiem.
   2. Pasūtītājs rūpējas par savu darbinieku un Pasūtītāja Objektā Nodarbināto un apmeklētāju drošību. Pasūtītājs ir izvirzījis un seko noteiktām vērtībām, skatīt 1. attēlu.



1. attēls “Pasūtītāja vērtības”.

* 1. Pasūtītājs, pamatojoties uz Darba aizsardzības likuma 16. pantu, Izpildītājam nosaka ievērot normatīvo aktu un Noteikumu prasības, izpildot Darbus.
  2. **Būtiskākie darba vides riski Izpildītājam, veicot Darbus** 
     1. Jānovērtē Objekta specifika (piemēram, kultūrvēsturiskā vērtība, paaugstinātas ugunsbīstamības objekts, lietošanas mērķis, specifiskas ražošanas funkcijas) un jāpielāgo atbilstošas Darba izpildes metodes.
     2. Jārēķinās ar iesaistītajām pusēm, kuras var tikt ietekmētas Darbu veikšanas laikā. Iesaistītās puses ir Objekta lietotāji, apmeklētāji, Pasūtītāja darbinieki, kuri var atrasties vai pārvietoties Darbu veikšanas vietā.
     3. Jāievēro, ka Darbus ir atļauts veikt, ja ir nodrošināts, ka veicamais Darbs neradīs draudus iesaistīto pušu vai jebkura sabiedrības locekļa dzīvībai, veselībai vai mantai.
     4. Nepieļaut Avārijas situāciju radīšanu ar darbību vai bezdarbību. Avārijas situācijā jārīkojas atbilstoši Noteikumu 2.7. punktā noteiktajai kārtībai.
     5. Nodarbinātajam, veicot Darbus, jāievēro šādi noteikumi:
        1. aizliegts smēķēt;
        2. aizliegts atrasties alkohola, narkotisko un citu apreibinošo vielu ietekmē;
        3. pēc iespējas jālieto darba apģērbs ar Nodarbinātā darba devēja nosaukumu vai piestiprinātu darbinieka darba apliecību un jāizmanto atbilstoši IAL;
        4. jābūt apmācītam drošam darbam un ar darbinieka apliecību;
        5. jānorobežo darba vieta un jāizvieto drošības zīmes, ja to nosaka normatīvie akti vai Darba specifika var radīt apdraudējumu apkārtējo dzīvībai, veselībai vai mantai;
        6. jāinformē par bīstamo darbu veikšanu pirms to uzsākšanas;
        7. darba aprīkojumam jābūt pārbaudītam un marķētam;
        8. jāzina, kā rīkoties Avārijas un Ārkārtas situācijā.
  3. **Vispārīgās prasības, uzsākot un veicot Darbus Objektā**
     1. Izpildītājs Līguma darbības laikā nodrošina darba aizsardzības, vides aizsardzības, elektrodrošības un ugunsdrošības prasību ievērošanu saskaņā ar Latvijas Republikā spēkā esošajiem normatīvajiem aktiem.
     2. Izpildītājs pirms Darbu uzsākšanas Objektā Nodarbinātajiem nodrošina:
        1. darba aizsardzības, ugunsdrošības instruktāžu un profesionālo apmācību, atbilstoši veicamajam Darbam;
        2. iepazīstināšanu ar Noteikumos noteiktajām prasībām;
        3. apmācību par resursu lietderīgu izmantošanu (elektroenerģija, ūdens, izejvielas), pareizu atkritumu apsaimniekošanu Darbu veikšanas vietā, ķīmisko vielu izmantošanu un glabāšanu;
        4. darba vides risku novērtējumu veicamiem Darbiem Objektā un Nodarbināto iepazīstināšanu ar risku novērtējumu;
        5. obligātās veselības pārbaudes pirms Darbu uzsākšanas;
        6. apmācību reaģēšanai Avārijas un Ārkārtas situācijās;
        7. Nodarbināto apliecības, kurās ietverta šāda informācija: darba devēja nosaukums, darbinieka vārds, uzvārds, amats, apliecības izdošanas datums un fotogrāfija.
     3. Caurlaižu režīms:
        1. Transportlīdzekļa iebraukšana vai Nodarbinātā iekļūšana Pasūtītāja teritorijā vai Objektā notiek caurlaižu punktos, ja tādi ir izveidoti. Caurlaižu punkti tiek nodrošināti šādās teritorijās – Rīgā, Brīvības ielā 191, Fridriķa ielā 2, Ganību dambī 32, Kleistu ielā 28, Kleistu ielā 29, Augusta Spariņa iela 1, Vestienas ielā 35 un Vienības gatvē 16 (no Jelgavas ielas puses). Iebraukšanas un iekļūšanas atļaujas saņemšanu organizē Izpildītāja pārstāvis vismaz 3 darba dienas pirms nepieciešamības iebraukt vai iekļūt Pasūtītāja teritorijā vai Objektā.
        2. Nodarbinātajiem caurlaides izsniedz Izpildītāja pārstāvim, pamatojoties uz Izpildītāja rakstisku iesniegumu, kurā norāda Nodarbinātā vārdu, uzvārdu. Pasūtītāja caurlaides saņemšanai iesniegtos Nodarbināto personas datus apstrādā ar mērķi nodrošināt drošību Pasūtītāja teritorijās. Izpildītāja pārstāvis, saņemot caurlaidi, ar savu parakstu žurnālā apliecina, ka tas ieguvis Nodarbināto piekrišanu personas datu apstrādei norādītajam mērķim. Caurlaides saņemšanu organizē Izpildītāja pārstāvis vismaz 3 darba dienas pirms nepieciešamības iekļūt Pasūtītāja teritorijā vai Objektā.
        3. Iebraukšanas/iekļūšanas atļauja tiek izsniegta līdz Līguma darbības termiņa beigām. Ja Izpildītājs nomaina transportlīdzekli, transportlīdzeklim piešķir jaunu iebraukšanas atļauju.
        4. Ja nepieciešams Objektā ievest vai izvest materiālās vērtības (piem., instrumentus, aprīkojumu, rezerves daļas u. tml.), pirms to ievešanas, Izpildītājs iesniedz Pasūtītāja atbildīgajam darbiniekam ievesto/izvesto materiālo vērtību sarakstu. Apsardzei vai Pasūtītāja darbiniekiem, kas atbildīgi par drošību Objektos, ir tiesības pārbaudīt transportlīdzekļus, kas iebrauc/izbrauc no Pasūtītāja teritorijas, lai pārliecinātos par to, ka netiek ievestas vai izvestas sarakstā neminētas materiālās vērtības. Šāda kārtība attiecas uz Nodarbinātajiem, ja tie ienes vai iznes no Objekta materiālās vērtības.
        5. Nodarbinātajiem aizliegts atrasties Pasūtītāja teritorijā vai Objektā brīvdienās un svētku dienās, kā arī darbdienās no plkst. 16.31 līdz 7.29, izņemot gadījumus, ja Darbi veicami šajā laikā vai ir objektīvs pamatojums un ir saņemts saskaņojums no Iekšējās drošības sistēmu daļas, ko organizē par Līgumu izpildi atbildīgais Pasūtītāja darbinieks. Caurlaides nozaudēšanas vai bojāšanas gadījumā Izpildītājs apmaksā Pasūtītājam radītos zaudējumus 14,23 EUR (četrpadsmit euro un divdesmit trīs centi) apmērā.
     4. Izpildītāja Nodarbināto ierašanās un uzturēšanās kārtība Objektā:
        1. saskaņot Darbu uzsākšanu ar Līgumā norādīto kontaktpersonu/atbildīgo personu;
        2. nodrošināt, ka Nodarbinātajam, veicot Darbus Objektā, ir darbinieka apliecība, ko Nodarbinātais uzrāda pēc Pasūtītāja pārstāvja pieprasījuma;
        3. nodrošināt, ka Nodarbinātais Objektā nelieto un neatrodas alkohola, narkotisko vai psihotropo vielu ietekmē.
     5. Ja ir aizdomas, kas Nodarbinātais atrodas alkohola reibuma stāvoklī vai narkotisko, psihotropu vielu ietekmē (piemēram, par to liecina izelpas smaka, neskaidra runa, nestabila gaita), Pasūtītājs atstādina Nodarbināto no Darbu veikšanas un pieaicina Izpildītāja pārstāvi pārkāpuma konstatēšanai. Izpildītāja pārstāvim ir pienākums nekavējoties, bet ne vēlāk kā stundas laikā, ierasties Objektā un atzīt pārkāpumu, vai nodrošināt, ka Nodarbinātais veic pārbaudi atbilstoši Ministru kabineta 2008. gada 2. jūnija noteikumiem Nr. 394 “Alkohola, narkotisko, psihotropo vai toksisko vielu ietekmes pārbaudes kārtība”. Ja Izpildītāja pārstāvis neierodas norādītajā laikā vai atsakās ierasties Objektā, Nodarbinātais tiek izraidīts no Objekta. Ja vektajā pārbaudē tiek apliecināts un Izpildītājs ir iesniedzis pierādījumus Pasūtītājam, ka Nodarbinatais nav alkohola reibuma stāvoklī, narkotisko vai psihotropo vielu ietekmē, Pasūtītājs sedz pārbaudes izmaksas. Ja Izpildītāja pārstāvis neierodas norādītajā laikā vai atsakās ierasties Objektā, vai nesniedz informāciju par Nodarbinātā pārbaudes rezultātiem, Pasūtītājam ir tiesības piemērot Noteikumu 3.8.6. punktā noteikto līgumsodu. Izpildītāja pārstāvis ir atbildīgs par to, lai iegūtu Nodarbināto piekrišanu īpašās kategorijas personas datu apstrādei norādītajam mērķim.
     6. Prasības Darba vietas iekārtošanai:
        1. izvērtēt pirms Darbu uzsākšanas iespējamos riskus Objekta lietotājiem, apmeklētājiem, Pasūtītāja darbiniekiem un jebkuram sabiedrības loceklim;
        2. norobežot un izvietot brīdinājuma zīmes Darba vietā, ja to nosaka normatīvie akti vai Darba specifika var radīt apdraudējumu apkārtējo dzīvībai, veselībai vai mantai;
        3. norobežot ne tikai Darba vietu, bet arī zonu, kurā darbības rezultātā var rasties riski citām personām vai tikt bojāti transportlīdzekļi, neatkarīgi no Darbu veikšanas ilguma (piemēram, jumta tīrīšanas laikā vieta, kur var krist notīrītais materiāls no augšas; telpās, veicot mitro uzkopšanu, vieta, kur slidena grīda; izraktas bedres vai nelīdzenas vietas, kurās var paklupt vai iekrist). Nodrošināt, lai norobežotajā zonā neatrodas citas personas un materiālās vērtības (piemēram, transportlīdzekļi);
        4. nodrošināt Nodarbinātajiem pieejamu pirmās palīdzības aptieciņu un ugunsdzēsības aparātu (ja tiek veikti ugunsbīstami darbi);
        5. nodrošināt drošu elektrības kabeļu izmantošanu. Pārvietošanās ceļos Darba vietā nodrošināt kabeļu aizsardzību pret nejaušu to bojāšanu vai aizķeršanos aiz tiem un nodrošināt kabeļu aizsardzību pret mehāniskajiem bojājumiem;
        6. izmantot āra apstākļiem speciāli piemērotus elektroinstrumentus (piemēram, pagarinātāju) un kontaktligzdas aprīkot ar nosedzošajiem vāciņiem;
        7. uzturēt kārtīgu Darba vietu, aizliegts izraisīt vides piesārņojumu, veidot ar Pasūtītāju nesaskaņotu atkritumu un materiālu uzkrājumus;
        8. veicot Darbus, pēc iespējas mazāk radīt atkritums un Darbu izpildē izvēlēties dabai draudzīgākas ķīmiskās vielas un maisījumus;
        9. bīstamo atkritumu veidošanās gadījumā, iepakot un utilizēt atbilstoši vides aizsardzības prasībām, un nepieļaut šo atkritumu nonākšanu apkārtējā vidē.
     7. Izpildītāja Nodarbināto darba apģērbs, apavi un IAL:
        1. nodrošināt, ka Nodarbinātie pēc iespējas veic Darbus darba apģērbā un apavos, lai aizsargātu savu drošību un veselību no viena vai vairāku darba vides riska faktoru iedarbības. Uz apģērba ir salasāms darba devēja nosaukums vai piestiprināta darbinieka darba apliecība. Apģērbam un apaviem jāpasargā no attiecīgajiem darba vides riska faktoriem;
        2. nodrošināt, ka Nodarbinātie lieto darba veidam atbilstošus IAL, kas ir pārbaudīti un ar derīgu lietošanas termiņu. IAL darbam augstumā ir jābūt pārbaudītiem un marķētiem, pilnā komplektācijā atbilstoši darba veidam;
        3. aizliegts izmantot bojātus, nodilušus un standartiem neatbilstošus IAL.
     8. Izpildītāja izmantojamais darba aprīkojums un iekārtas:
        1. darba aprīkojums, instrumenti un iekārtas ir darba kārtībā, tās ir drošas un piemērotas veicamajiem Darbiem;
        2. darba aprīkojumam un bīstamām iekārtām ir veikta tehniskā apkope un pārbaude, tās ir pārbaudītas un marķētas vai citādi var pierādīt pārbaudes esamību;
        3. aizliegts izmantot darba aprīkojumu, instrumentus un iekārtas, kuri ir bojāti, tiem ir demontēti drošības aizsargi, kuri nav rūpnieciski ražoti, ir neatbilstoši samontēti.
  4. **Paaugstināta riska darba veidi**
     1. Paaugstināta riska darbu veidi ir tie, kuri var radīt smagas un letālas sekas Nodarbinātajam, Objekta lietotājam, apmeklētājam, Pasūtītāja darbiniekam vai jebkuram sabiedrības loceklim. Izpildītājam pirms šādu darbu veikšanas ir jābūt Darbu veikšanas plānam kā Darbus veikt, maksimāli samazinot iespējamos riskus. Darbu veikšanas plānā jāparedz visi iespējamie riski, kādi var rasties Darbu veikšanas laikā un preventīvie pasākumi risku samazināšanai.
     2. Darbs augstumā ir darbs, kas tie veikts vismaz 1,5 metru augstumā un augstāk, Izpildītājam nodrošināt Darba aizsardzības prasības atbilstoši darbu veikšanas augstumam. Minimālās prasības, veicot Darbus augstumā:
        1. kāpnēm jābūt rūpnieciski ražotām, pārbaudītām un marķētām. Aizliegts izmantot bojātas kāpnes, pašrocīgi izgatavotas kāpnes un pakāpties, izmatojot dažādus priekšmetus un to kombinācijas;
        2. sastatnēm jābūt rūpnieciski ražotām, pilnībā komplektētām, samontētām, pārbaudītām un atbilstoši apzīmētām, un atbildīgajam par sastatņu montāžu ir jābūt atbilstoši apmācītam;
        3. augstkāpēju darbs un darbs uz jumtiem jāveic ar atbilstošu aprīkojumu, stiprinoties pie drošiem enkurpunktiem, nodrošinot arī drošu evakuāciju;
        4. darba zona jānorobežo proporcionāli Darbu veikšanas augstumam, lai izvairītos no krītošu priekšmetu iedarbības.
     3. Darbs ar bīstamām iekārtām ir darbs ar iekārtām, kuras neatbilstošas lietošanas, uzturēšanas rezultātā var apdraudēt cilvēku dzīvību un veselību, vidi un materiālās vērtības. Minimālās prasības, izmantojot bīstamās iekārtas:
        1. lietojot bīstamo iekārtu, jānodrošina Nodarbinātā apmācība atbilstoši Latvijas Republikā spēkā esošajiem normatīvajiem aktiem, bīstamās iekārtas reģistrēšana un pārbaude;
        2. Nodarbinātajam, veicot Darbus, jābūt aprīkotam ar aizsarglīdzekļiem un aizsargaprīkojumu, ja tāds ir norādīts ražotāja instrukcijā vai nepieciešams lietojot bīstamo iekārtu;
        3. veicot bīstamo iekārtu tehnisko uzraudzību un pārbaudi, Darbs jāveic tā, lai nodrošinātu citu iesaistīto drošību un veselību;
        4. nepielaist Darbu veikšanai neapmācītas un nepiederošas personas.
     4. Ugunsbīstamie darbi ir darbi, kuros izmanto atklātu liesmu vai kuros rodas dzirksteles, kā arī citi darbi, kas var izraisīt aizdegšanos. Minimālās prasības, veicot ugunsbīstamos darbus:
        1. pirms Darbu uzsākšanas Izpildītājam jāsagatavo norīkojums atbilstoši Latvijas Republikā spēkā esošajiem normatīvajiem aktiem un jānosūta Pasūtītājam uz e-pasta adresi: drosiba@rigassatiksme.lv. Pirms norīkojuma sagatavošanas jānovērtē darbu veikšanas vieta un jānosaka darbu izpildes secība, nepieciešamie ugunsdzēsības līdzekļi, darba vietas kontroles kārtība pēc darba beigām vai pārtraukumos;
        2. Izpildītājs nodrošina Nodarbinātajam nepieciešamo Latvijas Republikā spēkā esošajos normatīvajos aktos noteikto kvalifikāciju un instruktāžu ugunsbīstamo darbu veikšanai;
        3. Izpildītājs vietu, kur paredzēts veikt ugunsbīstamos darbus, 5 m (piecu metru) attālumā atbrīvo no degtspējīgiem materiāliem, ja tas nav iespējams, tos aizsargā no aizdegšanās ar palīgmateriāliem;
        4. Izpildītājs ugunsbīstamo darbu vietas uzraudzību nodrošina vismaz 4h (četras stundas) pēc ugunsbīstamo darbu pabeigšanas.
  5. **Izpildītāja un Nodarbinātā rīcība Avārijas vai Ārkārtas situācijā**
     1. Avārijas situācijā Objektā rīcības secība jāizvērtē atbilstoši notikumam:
        1. konstatējot Avārijas situāciju, nekavējoties jāpārtrauc Darbi un jāuzsāk seku likvidācija un situācijas informēšanas pasākumi;
        2. jāpārtrauc cēloni, kura rezultātā notikusi avārija, ja tas ir iespējams un neapdraud Nodarbinātā veselību un dzīvību;
        3. jānorobežo avārijas vieta, lai nepieļautu cilvēku nejaušu iekļūšanu bīstamajā zonā;
        4. jāziņo Līgumā norādītajai kontaktpersonai/atbildīgai personai un Pasūtītāja vecākajam centrālajam dispečerim uz mobilo tālruni 29498512 un jārīkojas atbilstoši saņemtajām norādēm.
     2. Ja Objektā ir apdraudēta cilvēka dzīvība un veselība, ir noticis nelaimes gadījums, rīcības secība jāizvērtē atbilstoši notikumam:
        1. nekavējoties jāsniedz pirmā palīdzība, izmantojot pirmās palīdzības aptieciņā esošos materiālus;
        2. jāveic atdzīvināšanas pasākumi, ja nepieciešams, un atdzīvināšanas pasākumus var veikt speciāli apmācīts Nodarbinātais;
        3. jāizsauc un jāsagaida Neatliekamā medicīniskā palīdzība (tālrunis 113 vai 112);
        4. jāziņo Līgumā norādītajai kontaktpersonai/atbildīgai personai par notikušo Ārkārtas situāciju;
        5. Izpildītājam jāveic nelaimes gadījuma izmeklēšana atbilstoši Latvijas Republikā spēkā esošajiem normatīvajiem aktiem.
     3. Ārkārtas situācijā Objektā, ja ir izcēlies ugunsgrēks vai aizdegšanās, rīcības secība jāizvērtē atbilstoši notikumam:
        1. jādzēš aizdegšanās ar pieejamiem ugunsdzēsības līdzekļiem, ja tas neapdraud Nodarbinātā veselību un dzīvību;
        2. nekavējoties evakuēties, ja nav zināma ugunsgrēka izcelšanās vieta, ir piedūmota telpa;
        3. nekavējoties evakuēties, ja atskan ugunsgrēka trauksmes signāls, arī situācijā, ja nav pamanīts ugunsgrēks;
        4. nospiest Objektā esošo trauksmes pogu, ja ugunsgrēka trauksme nav iedarbojusies automātiski un šāda poga ir uzstādīta;
        5. jāziņo Valsts ugunsdzēsības dienestam (tālrunis 112);
        6. jāziņo Līgumā norādītajai kontaktpersonai/atbildīgai personai un Pasūtītāja vecākajam centrālajam dispečerim uz mobilo tālruni 29498512 un jārīkojas atbilstoši saņemtajām norādēm.

1. **ATBILDĪBA**
   1. Pasūtītājs ir atbildīgs par Izpildītāja informēšanu par Noteikumiem. Izpildītājs, parakstot Līgumu, kura pielikums ir Noteikumi, apņemas ievērot Noteikumus un nodrošina, ka tos ievēro Izpildītājs un tā piesaistītie apakšuzņēmēji un to Nodarbinātie.
   2. Pasūtītājam ir tiesības kontrolēt un konsultēt Izpildītāju darba drošības un vides aizsardzības jautājumos. Izpildītājam pēc Pasūtītāja pārstāvju pieprasījuma ir pienākums uzrādīt darba aizsardzības dokumentāciju, piemēram, instrukcijas, instrukciju reģistrācijas žurnālus, obligāto veselības pārbaužu kartes, darba vides risku novērtējumu u.c.
   3. Pasūtītājam ir tiesības apsekot Darba vietu, konstatēt, kā arī fiksēt, vai Izpildītājs un Nodarbinātais ievēro Noteikumos, Līgumā un Latvijas Republikā spēkā esošajos normatīvajos aktos Izpildītājam noteikto Darbu izpildes kārtību, darba aizsardzības, ugunsdrošības, elektrodrošības, vides aizsardzības un citu prasības.
   4. Pasūtītājam ir tiesības:
      1. pirmo reizi konstatējot kādu no Noteikumu 3.8.1. - 3.8.5. punktā norādītajiem pārkāpumiem, izteikt Izpildītājam rakstisku brīdinājumu. Otro reizi konstatējot to pašu pārkāpumu, Līguma izpildes ietvaros, piemērot Izpildītājam līgumsodu Noteikumu pielikumā noteiktajā apmērā;
      2. konstatējot kādu no Noteikumu pielikuma 3.8.6. – 3.8.11. punktā norādītajiem pārkāpumiem, piemērot Izpildītājam līgumsodu Noteikumu 3.8. punktā noteiktajā apmērā;
      3. būtisku pārkāpumu gadījumā pārtraukt Darbu izpildi līdz pārkāpuma novēršanai un piemērot Izpildītājam līgumsodu Noteikumu 3.4.1. vai 3.4.2. punktā noteiktajā kārtībā. Darbu izpildes pārtraukuma termiņš nav uzskatāms par Darbu izpildes termiņa pagarinājumu.
   5. Izpildītājs ir atbildīgs par iepazīšanos ar Noteikumiem un par Noteikumos noteikto prasību nodrošināšanu, veicot Darbus Objektos. Izpildītājs ir atbildīgs par visu tā piesaistīto apakšuzņēmēju iepazīstināšnu ar Noteikumiem un par to, lai apakšuzņēmēji ievēro Noteikumus.
   6. Izpildītājam ir pienākums pēc Pasūtītāja pārstāvja pieprasījuma uzrādīt ar Darbu izpildi saistīto darba aizsardzības, ugunsdrošības, elektrodrošības un vides aizsardzības dokumentāciju.
   7. Nodarbinātajiem ir pienākums ievērot Noteikumus visā Darbu veikšanas laikā Objektā.
   8. Pasūtītājam ir tiesības piemērot Izpildītājam šādus līgumsodus:

|  |  |  |
| --- | --- | --- |
| Nr. | Pārkāpumi | Līgumsoda apmērs, EUR bez PVN |
| 3.8.1. | Caurlaižu režīma neievērošana vai Ministru kabineta 2015. gada 2. jūnija noteikumu Nr.279 “Ceļu satiksmes noteikumi” pārkāpšana Objektā.  Nodarbinātajam nav apliecības, kurā identificējams Nodarbinātais un tā darba devējs. | EUR 30,00 par katru reizi |
| 3.8.2. | Nodarbinātais darbu veic bez atbilstošiem individuāliem aizsardzības līdzekļiem vai individuālie aizsardzības līdzekļi nav tehniskā kārtībā. | EUR 70,00 par katru reizi |
| 3.8.3. | Darba vieta un darba zona nav atbilstoši norobežota.  Nav nodrošināti ugunsdzēsības līdzekļi vai pirmās palīdzības aptieciņa.  Darba vieta nav sakārtota vai ir uzkrāti atkritumi, vai bīstamie atkritumi ir neatbilstoši iepakoti vai novietoti.  Darba instrumenti vai aprīkojums nav tehniskā kārtībā vai nav pārbaudīti, vai atbilstoši marķēti. | EUR 70,00 par katru reizi |
| 3.8.4. | Darbs augstumā tiek veikts ar neatbilstošām kāpnēm vai sastatnēm, vai neizmantojot kolektīvos vai individuālos aizsardzības līdzekļus.  Augstkāpēju darbs vai darbs uz jumta tiek veikts bez atbilstoša aprīkojuma vai neveicot stiprināšanos pie drošiem enkurpunktiem. | EUR 70,00 par katru reizi |
| 3.8.5. | Smēķēšana neatļautā vietā. | EUR 70,00 par katru reizi |
| 3.8.6. | Nodarbinātā atrašanās alkohola, narkotisko vai citu apreibinošo vielu ietekmē Objektā.  Nodarbinātais neatstāj Objektu pēc Pasūtītāja darbinieku/apsardzes darbinieka aicinājuma, ja Pasūtītāja darbiniekam, ir aizdomas par to, ka Nodarbinātais ir alkohola, narkotisko vai citu apreibinošo vielu ietekmē.  Izpildītāja pārstāvis neierodas Objektā, lai reaģētu uz Pasūtītāja pārstāvja norādītajām aizdomām par Nodarbinātā atrašanos alkohola, narkotisko vai citu apreibinošo vielu ietekmē. | EUR 140,00 par katru reizi |
| 3.8.7. | Bojātu vai nepārbaudītu bīstamo iekārtu ekspluatācija. | EUR 500,00 par katru apsekošanas (pārbaudes) reizi |
| 3.8.8. | Veicot ugunsbīstamos darbus, ir neatbilstoši iekārtota darba vieta vai nav sagatavots un parakstīts norīkojums ugunsbīstamiem darbiem. | EUR 300,00 par katru apsekošanas (pārbaudes) reizi |
| 3.8.9. | Nav paziņots par darba gaitā notikušu traumu, incidentu, avāriju vai nelaimes gadījumu. | EUR 140,00 par katru reizi |
| 3.8.10. | Vides aizsardzības prasību neievērošana vai vides incidentu izraisīšana.  Atkritumu apsaimniekošanas pārkāpums teritorijā (netiek atkritumi šķiroti pa grupām vai nepareizi šķiroti, vai teritorijas piegružošana).  Ķīmisko vielu apsaimniekošana neatbilstoši normatīvo aktu prasībām (piemēram, nav vai nepareizs marķējums, neatbilstošs iepakojums, neatbilstoša uzglabāšana, drošības datu lapas neesamība vai neatbilstība).  Ķīmisko vielu noplūdes izraisīšana apkārtējā vidē (piemēram, eļļa vai degviela no tehnikas), kas radusies neatbilstoša, bojāta aprīkojuma vai darbinieka vainojamas rīcības rezultātā.  Vides (gaisa) piesārņojuma (piemēram, putekļu emisija) izraisīšana, izmantojot neatbilstošu aprīkojumu vai aprīkojuma avārijas rezultātā, kas radusies neatbilstoša, bojāta aprīkojuma vai darbinieka vainojamas rīcības rezultātā.  Transportlīdzekļu vai tehnikas mazgāšana vai tīrīšana neatļautā vietā un veidā.  Neinformēšana par vides incidentu.  Notekūdeņu novadīšana tam neparedzētā vietā.  Koku, krūmu vai zaļās zonas bojāšana. | EUR 300,00 par katru reizi |
| 3.8.11. | Pārkāpumi, kuri nav norādīti šajā sarakstā, bet ir secināmi no šiem noteikumiem, ugunsdrošības noteikumiem un citiem Latvijas Republikā spēkā esošajiem normatīvajiem aktiem darba aizsardzības, elektrodrošības vai vides aizsardzības jomā. | EUR 200,00 par katru apsekošanas (pārbaudes) reizi |

* 1. Izpildītājs ir atbildīgs un sedz zaudējumus, kas Pasūtītājam radušies Izpildītāja darba aizsardzības, ugunsdrošības, elektrodrošības, vides vai normatīvo aktu prasību neievērošanas dēļ (piemēram, ja pārkāpumu vai nedrošu darba paņēmienu dēļ apturēti darbi, no darba vietām izraidīti Nodarbinātie vai Pasūtītāja darbinieki utt.).

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-2)